

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Općinsko vijeće**

KLASA: 410-23/19-01/01

URBROJ: 2198/09-1-18-1

U Starigrad Paklenici, 31. siječnja 2019. godine

Na temelju članka 57. Zakona o porezu na dohodak („Narodne novine“ broj 115/16, 106/18), članka 30. Zakona o izmjenama i dopunama Zakona o porezu na dohodak (Narodne novine br. 106/18), članka 2. Pravilnika o paušalnom oporezivanju djelatnosti iznajmljivanja i organiziranja smještaja u turizmu („Narodne novine“ br. 01/19) te članka 30. Statuta Općine Starigrad («Službeni glasnik Zadarske županije” br. 3/18 i 8/18) Općinsko vijeće Općine Starigrad, na 12. sjednici održanoj dana 31. siječnja 2019. godine donijelo je

# ODLUKU

**o visini paušalnog poreza za djelatnosti iznajmljivanja**

**i smještaja u turizmu na području Općine Starigrad**

**Članak 1.**

1. Ovom odlukom određuje se visina paušalnog poreza po krevetu odnosno smještajnoj jedinici u kampu i/ili kamp odmorištu odnosno po smještajnoj jedinici u objektu za robinzonski smještaj koji se nalaze na području Općine Starigrad.
2. Visina paušalnog poreza određuje se ovisno o naselju unutar Općine Starigrad gdje se nalazi soba, apartman i kuća za odmor odnosno kamp, kamp odmorište i objekt za robinzonski smještaj.

**Članak 2.**

Visina paušalnog poreza po krevetu utvrđuje se ovisno o naselju gdje se nalazi soba, apartman i kuća za odmor te iznosi:

|  |  |
| --- | --- |
| Naselje | Visina paušalnog poreza |
| Starigrad | 300,00 kn |
| Seline | 255,00 kn |
| Tribanj | 210,00 kn |

**Članak 3.**

Visina paušalnog poreza po smještajnoj jedinici u kampu i/ili kamp odmorištu utvrđuje se ovisno o naselju gdje se nalazi kamp te iznosi:

|  |  |
| --- | --- |
| Naselje | Visina paušalnog poreza |
| Starigrad | 350,00 kn |
| Seline | 297,50 kn |
| Tribanj | 245,00 kn |

**Članak 4.**

Visina paušalnog poreza po smještajnoj jedinici u objektu za robinzonski smještaj iznosi 150,00 kn za sva naselja Općine Starigrad.

**Članak 5.**

Ova Odluka stupa na snagu dan nakon objave u „Službenom glasniku Zadarske županije“.

Predsjednik

Marko Marasović, dipl. ing. građ.